open-index/open-wikipedia-markdown huggingface dataset:
Uruzganska pokrajina

**Uruzganska pokrajina** je jedna od 34 pokrajine Avganistana. U centru je zemlje. Glavni grad je Tarin Kovt. 28. marta 2004, nova Dajkundijska pokrajina je načinjena od oblasti na severu. Mapa pokazuje granice pokrajine.

Talibanski vođa Mula Omar rođen je u selu Singesar u Dajkundijskoj pokrajini, nedaleko od Kandahara.

Praktično nijedna međunarodna humanitarna organizacija ne ostvaruje stalno prisustvo u Oruzganu.
Badahšanska pokrajina

**Badahšanska pokrajina** je jedna od 34 pokrajine Avganistana. Nalazi se na severoistoku zemlje, između Hindu Kuša i Amu Darje. Deo je regiona Badahšan.

Provincija Badahšan ima površinu od 44.059 km², glavni grad je Faizabad.
Kandaharska pokrajina

**Kandaharska pokrajina** (perzijski کندھار) jedna je od 34 pokrajine Avganistana. Nalazi se na južnom delu zemlje.

Administrativni centar je grad Kandahar. Površina pokrajine je 54.022 km², sa populacijom od skoro 890.000 ljudi, od toga, više od 300.000 živi u gradu Kandaharu. Glavno stanovništvo su Paštuni.
Valentin Varenikov

**Valentin Ivanovič Varenikov** () (15. decembar 1923 - 6. maj 2009) bio je sovjetski vojskovođa, najpoznatiji kao jedan od planera i vođa neuspjelog puča protiv Mihaila Gorbačova 1991. godine.

Rođen je u kozačkoj porodici, a vojničku karijeru je počeo nakon završene srednje škole, kada se poslije njemačke invazije priključio Crvenoj armiji. Tokom rata je sudjelovao u Staljingradskoj bitci, forsiranju Dnjepra i bici za Berlin, te je ukupno tri puta ranjen. Rat je završio sa činom kapetana.

Poslije rata je ostao u Sovjetskoj armiji, i nakon završene Vojne akademije Frunze napredovao u službi, služeći kao u SSSR, tako i kao glavni vojni savjetnik u Siriji, Angoli i Etiopiji, zemljama koje su bile sovjetski saveznici u Hladnom ratu. Od 1984. do 1989. je kao predstavnik sovjetskog ministra obrane u Kabulu koordinirao sovjetske operacije tokom posljednjih godina rata sa mudžahedinima. Od 1989. do 1991. je bio zamjenik ministra obrane, te glavni zapovjednik kopnenin snaga SSSR.

Za vrijeme izbijanja puča je također služio kao zastupnik u Vrhovnom sovjetu. Nakon što je puč kolabirao, Prezidijum Vrhovnog sovjeta mu je ukinuo parlamentarni imunitet, te je 23. augusta 1991. godine uhapšen. U pritvoru je ostao sve do 14. decembra 1992. godine, kada je pušten da bi se branio sa slobode u tada već postsovjetskoj Rusiji. Kada je organizatorima puča u februaru 1994. ponuđena amnestija, Varenikov je bio jedini koji je odbio te je išao na sud. Vrhovni sud Rusije ga je presudom 11. augusta 1994. godine oslobodio navodeći nedostatak dokaza.

Varenikov je u međuvremenu pristupio Komunističkoj partiji Ruske Federacije. Kao njen kandidat je 1995. godine izabran u Državnu dumu gdje je sudjelovao u odboru koji se bavio pitanjima veterana. Godine 2003. se priključio stranci Rodina i na njenoj listi bio ponovno izabran u Dumu. Godine 2008. je izazvao ponovno veliku pažnju, ali i kontroverze kada je u TV-emisiji *[[Ime Rusije (TV emisija)|Ime Rusije]]* u izboru za najvećeg Rusa svih vremena predstavljao Staljina.

## Vanjske veze
* CNN interview with Gen. Valentin Varennikov - A CNN Perspective Series, Episode 20: Soldiers of God.
* Lična stranica  
* Valentin Varennikov-Daily Telegraph obituary
* 
* 
* 
*
Mohamad Nadžibula

**Dr. Mohamad Nadžibula Ahmadzaj** (; februar  194728. septembar 1996), poznatiji kao **Nadžibula** ili **Nadžib**, bio je afganistanski komunistički političar, najpoznatiji kao posljednji predsjednik Demokratske Republike Afganistan, koju je vodio od 1986. do 1992. godine.

Nadžibula, koji je porijeklom bio iz paštunskog plemena Ghilzai, je rođen u Kabulu, gdje se obrazovao na gradskom univerzitetu i 1975. godine stekao ljekarsku diplomu. Od 1965. je bio član komunističke Narodne demokratske partije Afganistana, s vremenom postavši blizak suradnik Babraka Karmala te član partijske frakcije Parčam. Nakon Saur revolucije 1978. je dobio niži položaj u državnoj upravi, ali je nakratko protjeran u egzil nakon dolaska na vlast predsjednika Hafizule Amina iz suparničke frakcije Halk. Kada je sovjetskom intervencijom 1979. Amina smijenio Karmal, Nadžibula je postao načelnik tajne policije KHAD. Na tom se mjestu istakao izuzetnom brutalnošću, ali i efikasnošću. Nakon što je Karmal uslijed neuspjeha da savlada mudžahedine izgubio sovjetsku naklonost, Nadžibula je 1986. postavljen za generalnog sekretara Partije, a potom je postao i predsjednik. Njegov mandat su obilježili uglavnom neuspjeli napori da mudžahedinsku pobunu smiri političkim ustupcima, što je uključivalo uvođenje višepartijskog sistema, odustajanje od državnog ateizma i uvođenje islama kao državne religije. Iako su ga Sovjeti svojim povlačenjem 1989. godine ostavili bez zaštite, na vlasti se održao još tri godine, prije svega koristeći sve veću neslogu među mudžahedinskim vođama. S vlasti je pao nakon što ga je raspad SSSR krajem 1991. godine ostavio bez saveznika, a u proljeće 1992. je njegov general Abdul Rašid Dostum prešao na stranu pobunjenika. Nadžibula je nakon toga podnio ostavku i sklonio se u diplomatsku misiju UN. Tamo je ostao sve dok ga odatle nisu oteli talibani nakon preuzimanja Kabula četiri godine kasnije; Nadžibula je zajedno sa bratom kastriran, vučen automobilom kroz ulice i na kraju javno obješen.

## Vanjske veze
*Biography of President Najibullah
Jacob Grimm

**Jacob Grimm** (Hanau, 4. siječnja 1785. - Berlin, 20. rujna 1863.), njemački filolog i književnik

## Biografija
Studirao je pravo, a radio kao privatni knjižničar. U Göttingenu je s bratom Wilhelmom držao predavanja iz njemačke pravne povijesti. Posebnu ljubav pokazao je prema folklornoj tradiciji. Njegove povijesne studije obuhvaćaju područje germanske etnografije, kulture u svezi s razvojem i uporabom jezika. Utemeljitelj je germanske filologije. Sa bratom počeo je 1852. izdavati Rječnik njemačkog jezika, čije je izdavanje nastavljeno i poslje njegove smrti.
Gulbudin Hekmatjar

**Gulbuddin Hekmatyar** (; ; rođen 1947) je afganistanski političar, najpoznatiji kao najmoćniji, ali i najkontroverzniji od vođa mudžahedina u ratu protiv Sovjeta, kao i po ulozi koju je igrao u nastavku sukoba nakon odlaska Sovjeta i pada komunističkog režima.

Hekmatjar je bio paštunskog porijekla, a u ranoj mladosti je tokom školovanja nakratko prihvatio komunizam i postao članom Narodne demokratske partije Afganistana. No, ubrzo se od komunizma okrenuo prema fundamentalističkom tumačenju islama. To, kao i optužba za ubistvo, ga je 1973. godine potakla da emigrira u susjedni Pakistan gdje je formirao fundamentalističku stranku Hezb-i Islami. Tamo je ostvario bliske kontakte s pakistanskom vladom, kao i sa obavještajnom službom ISI.

Nakon sovjetske invazije su Hekmjatar i njegove pristaše dobili lavovski dio vojne, logističke, financijske i druge pomoći od strane SAD i drugih zapadnih država, te ga je, između ostalog, u Downing Streetu svečano primila britanska premijerka Margaret Thatcher. Iako je zbog toga raspolagao s najjačom od svih mudžahedinskih formacija, nije se smatrao najuspješnijim; to se tumači time da se, pogotovo u završnim godinama sukoba, manje borio protiv Sovjeta, a više protiv suparničkih mudžahedinskih frakcija, prije svega onih vezanih uz Ahmada Šah Masuda.

Neprijateljstvo sa Masudom ga je potaklo da odbije potpisati Pešavarski sporazum o podjeli vlasti u postkomunističkom Afganistanu, a u proljeće 1992. godine, nakon sloma komunističkog režima njegove trupe su pokušale samoinicijativno zauzeti prijestolnicu Kabul, te odmah otpočele sukobe sa Masudovim pristašama, otpočevši novi građanski rat. Hekmatjarove snage su istjerane iz Kabula, ali su ga zato izložile višegodišnjem bombardiranju, a rat se odužio i zato što su mu iz oportunistićkih razloga prišle druge frakcije. 

Hekmatjar se od 1994. godine suočio s novom frakcijom - pokretom kasnije zvanim talibani, koji ga je usprkos ideološke bliskosti smatrao neprijateljem, ali, što je važnije, uživao daleko veću podršku stanovništva, pogotovo na jugu zemlje. Hekmatjar je nakon nekog vremena potisnut sa dvije strane, te je izgubio podršku svojih pakistanskih pokrovitelja. U proljeće 1994. se nakratko pomirio sa svojim suparnicima koji će kasnije stvoriti Sjeverni savez, ali ni to nije moglo spriječiti pad Kabula u talibanske ruke nekoliko mjeseci kasnije.

Hekmatjar je pred talibanima pobjegao u susjedni Iran gdje je ostao živjeti sljedećih nekoliko godina, potpuno se povukavši iz javnog života. Međutim, nakon američke invazije se vratio u zemlju i organizirao novu gerilsku formaciju koja se, samostalno od talibana i al Qaede bori protiv američkih snaga i njihovih saveznika.
Plateosauridi

**Plateosauridi** (lat. **Plateosauridae**) su bili porodica plateosaurskih sauropodomorfa. Oni su bili rani dinosauri sauropodomorfi koji su postojali u Aziji, Evropi i Južnoj Americi tokom kasnog trijasa. Iako se tokom godina nekoliko dinosaura klasificiralo kao plateosauride, istraživanje Adama M. Yatesa iz 2007. pokazalo je da su samo *[[Plateosaurus]]* i *[[Unaysaurus]]* pravi plateosauridi. U jednom drugom istraživanju, Yates (2003) je spojio rod *Sellosaurus* u *Plateosaurus* (kao *P. gracilis*). *[[Jaklapallisaurus]]*, plateosaurid iz Indije, dobio je naziv 2011. godine.

## Klasifikacija
Plateosauridae, koje je prvi imenovao Othniel Charles Marsh 1895. godine, je takson zasnovan na grani, a Sereno ga je 1998. definirao kao sve životinje u bližem srodstvu sa vrstom *[[Plateosaurus engelhardti]]* nego sa *[[Massospondylus carinatus]]*. Galton i Upchurch su 2004. predložili sljedeću definiciju: sve životinje u bližem srodstvu sa *Plateosaurus engelhardti* nego sa *Massospondylus carinatus* i *[[Yunnanosaurus huangi]]*. Yates ga je 2007. definirao kao sve životinje u bližem srodstvu sa *Plateosaurus engelhardti* nego sa *[[Diplodocus longus]]*. Novije kladističke analize sugeriraju da je kladus **Prosauropoda**, kojeg je Huene imenovao 1920. i Sereno definirao 1998. kao sve životinje u bližem srodstvu sa *[[Plateosaurus engelhardti]]* nego sa *[[Saltasaurus loricatus]]*, sinonim za Plateosauridae, budući da oba sadrže iste taksone.

## Izvori

## Vanjske veze
* Plateosauridae na Palaeos.com
Pandžširske ofenzive

**Pandžširske ofenzive** odnose se na nekoliko bitaka i vojnih ofenziva tijekom afgansko-sovjetskog rata, kada su sovjetske i DRA snage pokušale zauzeti strateški važnu dolinu Pandžšir, koja se nalazila sjeverno od Kabula te s obje strane važnog autoputa koji je povezivao taj grad sa SSSR-om. Dolinom su vladali antikomunistički pobunjenici okupljeni u mudžahedine, koje je vodio Ahmad-šah Masud, a koji je pokazao izniman smisao za gerilsko ratovanje i pronalaženje slabosti u mnogo jačem i modrenije opremljenom neprijatelju.

To su bile neke od najnasilnijih bitaka tijekom cijelog rata. Tijekom proljeća 1984., dolina je čak pretrpjela tepih bombardiranje.

Masud je zbog odbijanja šest ofenziva sovjetskih-DRA snaga stekao naziv "lav Pandžšira" i "Che Guevara Afganistana". Do ljeta 1983., Masud je razvio tri vrste vojnih skupina: mjesno stacioniranih komandosa, pokretnih komandosa i jurišnika zvanih *Zarbati*. Pokretne skupine sastojale su se od 150 boraca, organiziranih u vod naoružan lakim oružjem (AK-47, Kalakovi, RPG-7), te u drugi vod opremljen teškim oružjem (minobacač, topništvo, bacač granata). Nakon pobjede, Masud bi organizirao mjesnu vladinu infrastrukturu, po uzoru na napore Mao Ze Donga u Kini. Masud je isto tako organizirao obavještajnu službu te skupljao informacije o žrtvama. Tim saznanjem, znao je koje su sovjetske i DRA jedinice ranjive na mudžahedinske napade, čime je mogao birati kada i gdje će napasti. Masud ih je izluđivao odbijanjem napada, te je znao da su motorizirane brigade ranjive na mine, RPG-e i zasjede sa nedostupnog, planinskog terena. Čak i kada bi sovjetske jedinice bile snažnije u nekoj borbi, čim bi napustili lokaciju nakon pobjede, Masudovi borci bi zauzeli lagano naoružane vojarne. Jedna od njegovih najsmjelijih operacija bila je racija protiv aerodroma Bagram u proljeće 1981., kada je uništio brojne sovjetske zrakoplove. Nakon primirja decembra 1982., Masud je obnovio borbu protiv Sovjeta marta 1984. Iako su sojvetski vojnici naučili iz iskustva i upotrijebili nove taktike, uspjeli su samo raspršiti, ali ne i uništiti Masudove borce, a čim bi uspostavili statične vojarne, Masud bi opet preuzeo kontrolu nad dolinom. Jednom prilikom, Masud je poveo 120 najboljih boraca i tri mjeseca vježbao s njima po planinama. Nakon dovršetka programa, tih 120 boraca je poslano širom regije kako bi učilo daljnjih 100 boraca. Taj program je Masudu tako dao na raspolaganje 12.000 boraca koji bi izvodili vojne napade po sovjetskim jedinicima širom regije.

Povlačenjem sovjetskih vojnika iz Afganistana, završio je i rat.

## Izvori

## Literatura
*
*
*
Logarska pokrajina

**Logarska pokrajina** (perzijski لوگر), poznata i kao Lugar, jedna je od 34 pokrajine Avganistana. Nalazi se na krajnjem severoistoku zemlje i severoistočno od Kabula, geografski centar pokrajine je reka Logar.

Administrativni centar je grad Pulialam. Površina pokrajine je 3.880 km², sa populacijom od oko 409.900 stanovnika (2007). Glavno stanovništvo su Tadžici.
Zastava Republike Srpske

**[[Zastava]] [[Republika Srpska|Republike Srpske]]** je pravougaono polje, proporcija 1 (visina) prema 2 (dužina) sa horizontalno raspoređenim poljima podjednake visine - crveno iznad plavog iznad belog.

Sadrži panslovenske boje crvenu, plavu i belu. Kao srpska zastava u upotrebi je od 1835. godine. Kao zastava Republike Srpske se počela primenjivati od 9. januara 1992. godine. Svojim izgledom, sasvim je jednaka Narodnoj zastavi Republike Srbije.

U Republici Srpskoj nije neuobičajeno videti različite varijacije zastave, pa i u službenim prilikama trobojke na koje je dodan neki amblem, krst s četiri ocila, grbom i sličim simbolima.

Ustavni sud Bosne i Hercegovine potvrdio je 2006. godine ustavnost ove zastave kao zastave Republike Srpske. Zaključio je da zastava Republike Srpske, na način na koji je definisana Ustavnim zakonom, ne predstavlja samo srpski narod u Republici Srpskoj, jer se radi o zastavi u kojoj su zastupljene panslavenske boje koje su karakteristične za istoriju slovenskih naroda, među kojima su i konstitutivni narodi u Bosni i Hercegovini. Ustavni sud je ukazao da zastava Republike Srpske i zastava Srbije nisu identične jer državna zastava Srbije ima u svom sastavu i grb što nije obilježje zastave Republike Srpske.

## Povezano
* Amblem Republike Srpske

## Reference

## Vanjske veze
Magdala

**Magdala** je grad koji se nalazi u Galileji, na iskrajku Genisaretske ravnice, na karavanskom putu Nazaret - Damask. Iz ovog grada je Marija Magdalena, koja je bila bliska učenica i pratilja Isusa Hrista iz Nazareta.

## Izvor
* Biblijski rečnik, Zlatousti, 2002 ()

## Vanjske veze
Mato Topalović

**Mato Topalović** (Zdenci kraj Slavonskog Broda, 9. rujna 1812. - Gradište, 26. travnja 1862.), hrvatski svećenik, profesor, pisac i član ilirskog pokreta.

## Biografija
Jedan od prvih Slavonaca koji su prihvatili ideje ilirskog pokreta. Pučku školu pohađa u Slavonskom Brodu, a gimnaziju u Vinkovcima. U sjemeništu đakovačke biskupije upoznaje Josipa Jurja Strossmayera i Jurja Tordinca. Nakon završenog dvogodišnjeg tečaja iz filozofije u Đakovu započinje studi u Pešti gdje upoznaje Frana Kurelca, Stjepana Ilijaševića i Miroslava Dražića. Doktorira filozofiju zajedno sa Strossmayerom 1833. godine, doktorat iz teologije postiže 1837. godine u Beču kao kandidat kolegija Pazmaneum. Za vrijeme bečkog studija 1834. godine upoznaje Ljudevita Gaja s kojim se poslije dopisuje. Za svećenika je zaređen 17. srpnja 1837. godine. Svećeničku službu obavljao je kao vojni kapelan u Veroni, zatim kao vikar  u Trnavi, i Vinkovcima. 1844. godine  dolazi u Đakovo na poziv biskupa Josipa Kukovića za profesora filozofije. 1848. godine odlazi sa Stankom Vrazom. u Prag na Sveslavenski kongres. 1. studenog 1855. godine postaje župnikom u Gradištu. Razbolivši se od sušice umire 26. travnja 1862. godine u pedesetoj godini života. Nadgrobni spomenik mu podiže dugogodišnji prijatelj Josip Juraj Strossmayer u znak «bratimskog svećenstva i prijateljske ljubavi». Perom ga je ovjekovječio i Petar Preradović u svojim sonetima.

## Književno stvarateljstvo
Prvi put se pojavljuje svojim proznim člankom «Lizt iz Becha», u Danici 1835. godine Gajeva danica donosi njegove pjesme u brojevima (12., 14., 25., 44., 49.). Topalović preporučuje popravak pravopisa kao temelj za jedinstvenu hrvatsku književnost. U njegovom radu više se osjeća domoljubni duh  nego pjesništvo.

## Najvažnija djela
* «Bog i molitva domorodca ilirskog» iz 1836. godine unutar koje su spojeni,njegovi religiozni i patriotski osjećaji.
* «Razgovor pjesnika i vile Slavonkinje» , * «Danica» 1836. Godine
* «Tamburaši Ilirski» Zbirka pjesama, Osijek, 1842. godine
* «Odziv rodoljubnog srca», Zbirka pjesama, Osijek, 1842. godine
* «Pozdrav Njegovoj Kraljevskoj visosti nadvojvodi Stjepanu» 1847. godine
* «Misli rodoljubne o cesarsko-kraljevskoj vojsci» 1847. Godine
Zbirka narodnih pjesama «Tamburaši Ilirski» neobično oštro je kritizirana iako dobronamjerno zbog stila pisanja od Stanka Vraza. Topalović je smatrao da je svaka knjiga u onim prilikama dobro došla, a da kritika pa bila ona i dobronamjerna, šteti narodnom radu. On je u svojoj zbirci «Odziv rodoljubnog srca», u pogovoru odgovorio na Vrazovu kritiku. Topalovićev pokušaj da izda hrvatski književni zbornik «Jeka od Osijeka» 1841. godine nije se ostvario zbog nedobivanja dozvole mađarskih vlasti.

## Izvori

* Željko Batarilović, Župa gradište, 2002.
* Matija Pavić, Biskupijsko sjemenište i Djakovu 1806-1906, 1911.
Marija iz Betanije

**Marija iz Betanije** je bila sestra Marte iz Betanije.

Marta i Marija su biblijske ličnosti, sestre Lazareve, koje se pominju u Jevanđelju. Posle vaznesenja Isusa Hrista, Lazar je otišao da propoveda Jevanđelje. U tome su mu pomagale i sestre njegove. Ne zna se gde su preminule.

Srpska pravoslavna crkva slavi ih 4. juna po crkvenom, a 17. juna po gregorijanskom kalendaru.

## Literatura
* Ohridski prolog, Vladika Nikolaj Velimirović

## Vanjske veze

* Ohridski prolog za 4. (17. jun)
Belgijski NLO val

**Belgijski NLO val** odnosi se na niz masovnih viđenja navodnih trokutastih NLO-a u Belgiji od 29.11. 1989. do aprila 1990. , a po nekima i do 1992. Neka od najznačajnijih zapažanja bila su sljedeća:
*Jupille-sur-Meuse: 12.12. 1989., oko 2:15 ujuto, jedan čovjek je čuo čudan zvuk vani. Izašao je iz kuće i ugledao objekt koji je bio oko 80 metara udaljen od njega i lebdio 10 metara iznad ceste. Svjedok je nacrtao objekt kao sivkast, u obliku jajeta, sa tamnim prozorom. Eric Maillot je objekt identificirao kao helikopter belgijske i njemačke vojske.
*Viđenja 29.11. 1989: oko 16:00 sati, jedna gospođa iz Jalhaya je vidjela sivkasti objekt oko 500 metara od nje. Objekt je naizgled "pao" te se ponovno vinuo u visinu i nestao iz vidika. Nekoliko drugih zapažanja letećih objekata viđeno je i oko 16:40, 17:20 i 18:30. Hubert von Montigny i Heinrich Nicoll, dva žandara, su oko 17:20 na cesti N68 ugledala trokutasti objekt sa tri svjetla koji je bez zvuka letio iznad njih.
*Noiseux: 15.4. 1990., oko 23:00 sati, jedan čovjek je ugledao žute točkice na nebu koje su tvorile trokut. Svjedok tvrdi da je shvatio da su to svjetla na letećem objektu koji je bio otprilike 100 metara iznad njega. Objekt nije imao nikakav zvuk, te je odletio izvan vidika. Analitičari su i taj objekt odbacili kao običnu vojnu letjelicu.
*Tournai-Mons: 23.4. 1990., oko 23:45, svjedoci su na nebu vidjeli objekt koji je, prema njima, izgledao poput "nosača aviona koji je bio okrenut naopako", te se polako kretao (između 30 i 40&nbsp;km/h). Objekt je bio oko 30 m širok, i 50 m dug. Svjedoci nisu čuli nikakav zvuk. Viđenje je trajalo manje od dvije minute. Analitičari to objašanjavaju pretpostavkom da se možda radilo o američkom helikopteru *[[Sikorsky SH-60 Seahawk|Seahawk]]*.

## Izvori

## Vanjske veze
*Belgian UFO wave at Ufos.about.com 
*Belgian UFO wave at Ufocasebook 
*Belgium 1990: A Case for Radar-Visual UFOS? – Tim Printy na Internet Archive
*Skeptic Report
Vancouverski NLO incident 2011.

**Vankuverski NLO incident 2011.** (eng. 2011 *Vancouver UFO sighting*) je naziv za događaj koji se desio u dve večeri u februaru 2011. godine. Događaj se desio u američkom gradu Vancouveru..

Izveštaji govore kako su se na nebu iznad Vankuvera pojavila ljubičasta i crvena svetla u ranim večernjim satima 20. februara 2011. godine. Takođe se pojavio i čudan objekat za koji se govori da je NLO. Svetlio je zelenim i crvenim svetlima. Navodno se pojavio u sedam sati uveče. Sledećeg dana, 21. februara uveče, svedoci su rekli kako su videli objekat koji leti. Svedoci su rekli kako se ništa nije čulo dok su gledali NLO. Tokom viđenja NLO-a napravljena je Jedna fotografija i dva videa koja su snimili lokalni novinari.

## Povezano
*Popis najpoznatijih viđenja NLO-a

## Izvori
MIT Press

**MIT Press** je akademski nakladnik u američkom gradu Cambridge, Massachusetts, povezan sa Massachusetts Institute of Technology (MIT).

## Vanjske veze
* Službena stranica
* MIT Press Journals Homepage
Torakalna kirurgija

**Grudna** ili **torakalna hirurgija** podrazumeva hirurško liječenje oboljenja pluća, plućne maramice, velikih vazdušnih puteva, dijafragme, medijastinuma, zida grudnog koša, gornjeg torakalnog otvora, povrede grudnog koša i torakoabdominalne povrede. Dominantna patologija se odnosi na karcinom pluća.

U ostala stanja koja se liječe grudnohirurški spadaju: benigni tumori i metastaze u plućima, ehinokok, gljivična oboljenja i tuberkuloza pluća, kongenitalne anomalije pluća (sekvestar, AV fistule i ciste pluća) i zida grudnog koša (levkaste i kokošije grudi, Polandov sindrom, rascep grudne kosti), infekcije plućne maramice (empijem) i medijastinuma (medijastinit), recidivni pneumotoraks, tumori zida grudnog koša, tumori velikih disajnih puteva i druga stanja.

## Vanjske veze
*  The Cardiothoracic Surgery Network
*  The Society of Thoracic Surgeons
*  American Association for Thoracic Surgery
*  International Society for Minimally Invasive Cardiothoracic Surgery
Donald P. Bellisario

**Donald Paul Bellisario** (8. august 1935 - ) je američki televizijski scenarist i producent, najpoznatiji kao tvorac niza popularnih serija kao što su *[[Magnum P.I.]]*, *[[Airwolf]]*, *[[Quantum Leap]]*, *[[JAG (TV serija)|JAG]]* i *[[NCIS (TV serija)|NCIS]]*.

Rodio se u porodici italijansko-srpskog porijekla. Od 1955. do 1959. je služio u marincima zajedno sa Leejem Harveyem Oswaldom, a napredovao je do čina narednika; njegovo vojničko iskustvo je kasnije značajno uticalo na njegov opus, s obzirom da su protagonisti njegovih serija u pravilu bili veterani ili pripadnici oružanih snaga. Nakon izlaska iz vojske je radio u reklamnim agencijama, prije nego što je došao u Hollywood, gdje je postao blisku suardnik Glena A. Larsona i Stephena J. Cannella.

Ženio se četiri puta, i ima šestoro djece, od kojih je neke angažirao kao glumce i članove ekipe u svojim serijama. Sean Murray, njegov posinak, tumači lik Timothyja McGeeja u *NCIS*.

## Vanjske veze
* 
*
Yankee White (NCIS)

***Yankee White*** je prva epizoda američke kriminalističke TV-serije *[[NCIS (TV serija)|NCIS]]*, premijerno prikazana na programu mreže CBS 23. septembra 2003. godine.

Radnja epizode prikazuje kako iznenadna smrt mornaričkog oficira u predsjedničkom avionu potakne istragu agenata NCIS na čelu sa Leroyem Jethrom Gibbsom koji pri tome surađuje sa agenticom Tajne službe Caitlin Todd i na kraju uspije spriječiti terorističku zavjeru kojoj je cilj ubistvo predsjednika Busha.

Gibbs i drugi likovi iz NCIS-ovog istražiteljskog tima su se prvi put pojavili nekoliko mjeseci ranije, u TV-seriji *[[JAG (TV serija)|JAG]]*, odnosno epizodama *[[Ice Queen (JAG)|Ice Queen* i *Meltdown]]*. Te su epizode poslužile kao svojevrsni indirekni pilot za novu seriju. Lik agentice Vivian Blackadder, koji se pojavljuje u njima (i koga tumači Robin Lively) se, međutim, nije pojavio u ovoj epizodi niti ostatku serije. Kao zamjena je uveden lik Caitlin Todd, koja na kraju epizode napušta Tajnu službu, ali se umjesto toga priključuje NCIS-u i Gibbsovom timu.

Scenario za epizodu je napisao tvorac serije Donald P. Bellisario koji je, prema vlastitoj tvrdnji, inspiraciju pronašao u filmu *[[Air Force One (film)|Air Force One]]*.

## Vanjske veze
*
Mohamad Ašraf Gani

**Mohammad Ashraf Ghani**  (paštunski/, rođen 1949) je afganistanski političar, koji je od 2014. do 2021. vršio dužnost predsjednika Afganistana.

Rođen je u paštunskoj porodici u Logarskoj pokrajini. 1970-ih je studirao antropologiju na Američkom univerzitetu u Bejrutu, gdje je magistrirao, te upoznao suprugu Rulu Ghani sa kojom ima dvoje djece. 1977. je nakratko predavao antropologiju na Kabulskom univerzitetu prije nego što je od tadašnje afganistanske vlade dobio stipendiju za nastavak školovanja na njujorškom Univerzitetu Columbia. Sljedećih godina se osposobljavao i radio u SAD, prije nego što se 1991. godine zaposlio u Svjetskoj banci.

U domovinu se vratio nakon američke invazije i pada talibanskog režima. Krajem  2001. je sudjelovao u izradi Bonskog sporazuma kojom su različite antitalibanske frakcije dogovorile privremenu vladu, odnosno imenovale Hamida Karzaija za novog predsjednika. Ghani je kasnije služio kao Karzaijev savjetnik, a od 2002. do 2004. kao ministar financija.

Godine 2009. se pak protiv Karzaija natjecao na predsjedničkim izborima gdje je završio na četvrtom mjestu sa 3 % glasova. Pet godina kasnije, 14. juna 2014. godine, je na novim predsjedničkim izborima, gdje su mu potpredsjednički kandidati na listi bili kontroverzni gospodar rata Abdul Rašid Dostum i Hazara čelnik Sarwar Danish porazio Abdullaha Abdullaha u drugom krugu. Njegovu inauguraciju je odgodio spor oko valjanosti izbornog procesa, odnosno prebrojavanje glasova koje je dogovoreno uz posredovanje američkog šefa diplomacije Johna Kerryja. Nakon što je Abdullah priznao njegovu pobjedu, Ghani je preuzeo dužnost predsjednika.

Avganistanski zvaničnici su 15. avgusta 2021. izjavili da je Gani u jutarnjim satima napustio predsedničku palatu u Kabulu, i otišao u američku ambasadu, odakle je prebegao u Tadžikistan, nakon što su Talibani preuzeli kontrolu nad glavnim gradom..

## Povezano
* Ofanziva Talibana 2021.

## Izvori

## Vanjske veze

* Islamic Republic of Afghanistan: Office of the President 
* Afghan Elections Dossier – Ashraf Ghani, August 2009 – Radio France Internationale

|-
Karl XV od Švedske

**Karl XV** rođen kao **Carl Ludvig Eugen** (Stockholm, 3. maj 1826. - Malmö, 18. septembar 1872.), bio 
je švedsko - norveški kralj (kao Karl IV) od 1859. do 1872.

## Biografija
Karl je na tron zasjeo 8. jula 1859. naslijedivši svog oca Oscara I.
Karl je bio inteligentan i sklon umjetnosti, kog su zbog tog cijenili u oba kraljevstva. Ali kako se za njegove 
vladavine značajno smanjila ovlast monarha, na račun parlamenta (Riksdaga), on nije ostavio dubljeg traga.

Među njegove značajnije poteze, da se uvrstiti podrška koju je dao uvođenju dvodomnog parlamenta.
Karl je usto bio i neprikosnoveni lider panskandinavizma i propagator političke solidarnosti između tri 
sjeverna kraljevstva. Ali i pored svog deklarativnog patriotizma, on nije zbog svojih ministara nije uspio ozbiljnije pomoći 
Danskoj za vrijeme krize oko Schleswig-Holsteina - 1864.

Isto tako nije uspio ojačati savez izmeđe Švedske i Norveške, jer je njegove napore potkopao norveški 
parlament.

Kako nije imao preživjelih muških potomaka, prepustio je tron svom bratu Oscaru II. 
## Reference

## Vanjske veze

* ''Charles XV'' na portalu Encyclopædia Britannica
Bernadotte (dinastija)

**Bernadotte** je ime švedske kraljevske dinastije, koja i danas vlada zemljom, a sve do 1905 vladala je i Norveškom kad su te dvije zemlje od 1818. bile u uniji.

## Historija
Osnivač dinastije bio je Jean-Baptiste Bernadotte (1763. - 1844.) koji se kao napoleonov maršal uspeo na Švedski tron - 1818. kao **Karl XIV**, nakon što je 1810. proglašen Priijestolonasljednikom Karla XIII, jer on nije imao muških potomaka.

I današnji švedski monarh - Carl XVI Gustaf rođen 1946. je iz Dinastije Bernadotte.

## Reference

## Vanjske veze
* ''Kingdom of Sweden'' na portalu European Heraldry
Belinda Bencic

**Belinda Benčič** (; rođena 10. marta 1997) švajcarska je teniserka. 

Najveći uspeh u karijeri joj je četvrtfinale Otvorenog prvenstva SAD 2014. Osvojila je dva ITF turnira. Najbolji plasman na WTA listi ostvarila je 10. novembra 2014. kada je bila 32. Za Švajcarsku je u Fed kupu debitovala 2012. godine. U juniorskoj konkurenciji je osvojila dva grend slem turnira, Rolan Garos i Vimbldon, oba 2013. godine. Trenira je otac Ivan, koji je emigrirao u Švajcarsku iz Čehoslovačke 1968.

## Privatni život
Benčičeva je slovačkog porekla. Njeni roditelji su emigrirali iz Čehoslovačke u Švajcarsku. Otac joj iz Bratislave a majka iz Močenoka pored Nitre. Kod kuće govori slovački.
Pored švajcarskog ima i slovačko državljanstvo.

## Reference
Kishore Mahbubani

**Kishore Mahbubani** (24. oktobar 1948 -) je singapurski publicist i bivši diplomat, koji je u dva navrata - od 1984. do 1989. te od 1998. do 2004. - služio kao ambasador Singapura u UN. Autor je nekoliko knjiga koje se bave odnosom Zapadnog i Istočnog svijeta. Trenutno predaje javnu politiku i služi kao dekan Lee Kuan Yewovog fakulteta za javnu politiku na Nacionalnom univerzitetu Singapura.

## Izvori

## Bibliografija
* *Can Asians Think? Understanding the Divide Between East and West.*, Steerforth, 2001, ; Times Editions; 3rd edition, 2004, 
* *Beyond the Age of Innocence: Rebuilding Trust Between America and the World*, Perseus Books Group, 2005, 
* *The New Asian Hemisphere: The Irresistible Shift of Global Power to the East*, PublicAffairs, 2008, 
* *The Great Convergence: Asia, the West, and the Logic of One World*, PublicAffairs, 2013, 

## Vanjske veze
* Službeni website – 
* Službeni website  – 
* Lee Kuan Yew School of Public Policy 
* Podcast of Kishore Mahbubani discussing “the Irresistible Shift of Global Power to the East” at the Shanghai International Literary Festival 
* Transcript of interview on VPRO's ''Tegenlicht'' (Dutch Television)
Edwige Danticat

**Edwidge Danticat** (; 19. januar 1969 -) je haićansko-američka spisateljica. Rođena je na Haitiju, a u SAD je došla u dobi od 12 godina. Pažnju je izazvala svojim debitantskim romanom *[[Breath, Eyes, Memory]]* 1994. godine, u kome se bavi pitanjima identiteta, odnosno adaptacije haićanskih imigranata na život u Americi. Godine 1998. je roman predstavljen u Oprahinom klubu knjige.

## Opus

### Knjige
**[[Breath, Eyes, Memory]]* (roman, 1994)
**[[Krik? Krak!]]* (priče, 1996)
**[[The Farming of Bones]]* (roman, 1998)
**[[Behind the Mountains]]* (omladinski roma, 2002, dio serije *First Person Fiction*)
**[[After the Dance: A Walk Through Carnival in Jacmel, Haiti]]* (putopis, 2002)
**[[The Dew Breaker]]* (roman, 2004)
*** (omladinski roman, 2005, dio serije *[[The Royal Diaries]]*)
**[[Brother, I'm Dying]]* (memoari, 2007)
**[[The Butterfly's Way]]* (urednik antologije)
**[[Create Dangerously: The Immigrant Artist at Work]]* (zbirka eseja, 2010)
**[[Tent Life: Haiti]]* (esej, 2011)
**[[Haiti Noir]]* (urednik antologije, 2011)
**Best American Essays, 2011* (urednik antologije, oktobar 2011)
**[[Claire of the Sea Light]]* (roman, august 2013)
**[[Mama's Nightingale]]* (slikovnica, izlazi 1. septembra 2015)
**[[Untwine ]]* (omladinski roman, izlazi u oktobru 2015)

### Novele
*
*
*

### Film
**Poto Mitan* – scenarist/narator, 2009
**Girl Rising (Haiti)* – scenarist/narator, 2013

## Izvori

## Vanjske veze
*Edwidge Danticat interview  on *[[Democracy Now!]],* video, audio, and print transcript, October 5, 2007.
*Novelist on "The Immigrant Artist at Work" – video interview by *[[Democracy Now!]]*
Oscar II od Švedske

**Oscar II** kršten kao **Oscar Fredrik** (Stockholm, 21. januar 1829. - Stockholm, 8. decembar 1907.), bio 
je švedski kralj od 1872. do svoje smrti 1907., i norveški kralj od 1872. do svoje 
abdikacije 1905.

## Biografija
Oscar II je kao mlađi sin kralja Oscara I, na tronu nasljedio svog brata Karla XV 
kad je on umro 1872.

Oscar je bio sjajan govornik i veliki ljubitelj muzike i književnosti, koji je ispočetka anonimno objavio nekoliko 
knjiga poezije, a nakon tog i nekoliko historijskih studija.

Kao monarh se u unutrašnjoj politici čvrsto držao konzervativizma, a u vanjskoj politici i 
on se poput svojih predhodnika držao politike skandinavske suradnje, a nakon 1866. čvršće
se vezao uz Njemačku u nadi da će na taj način ojačati Švedsku poziciju naspram 
Carske Rusije. Zbog tog je poticao germanofiliju - trend koji je obilježio politički i 
kulturni život Švedske od 1870. do izbijanja Prvog svjetskog rata.

Svo vrijeme uporno je pokušavao održati uniju sa Norveškom, pa mu je teško palo kad se ona raspala 1905. a on 
morao abdicirati.

U braku sa njemačkom princezom Sofijom od Nassaua, sa kojom se oženio 1857., izrodio je četvoro sinova, 
na tronu ga je nasljedio najstariji Gustaf V.

## Reference

## Vanjske veze

* ''Oscar II'' na portalu Encyclopædia Britannica
Martha Nussbaum

**Martha Craven Nussbaum** (New York, 6. maj 1947 - ) je američka filozofkinja, poznata po nizu knjiga kojima se bavila grčkom i rimskom filozofijom, odnosno njihovim odnosom prema suvremenoj političkoj filozofiji, te konceptima feminizma, moderne etike i prava životinja.

## Vanjske veze

* University of Chicago biography
* Nussbaum's University of Chicago faculty website
* Nussbaum bibliographies 
* 
* 
* Q&A with Martha Nussbaum from *[[The Guardian]]*
* 'Creating capabilities' Nussbaum interviewed by Laurie Taylor on BBC Radio 4, July 2011
* 
** ''In Depth'' interview with Nussbaum, June 6, 2010 on C-SPAN
* Nussbaum on Islamic liberalism under fire in India  in the *[[Boston Review]]*
* Profile  at the International Institute of Social Studies
David Grossman

**David Grossman** (; rođen 25. januara 1954) je izraelski književnik i novinar, poznat po nizu nagrađivanih knjiga, ali i pacifističkim stavovima, odnosno zalaganju za mirno rješenje izraelsko-palestinskog sukoba. Godine 2006. je kritizirao rat u Libanonu, čak i nakon što je njegov 20-godišnji sin Uri, kao zapovjednik tenka, poginuo u borbi sa libanonskim Hezbolahom.

## Reference

## Vanjske veze

* David Grossman: "Writing against the Mechanism of Retaliation" , Qantara.de, 13-10-2010.
* Johanna Baum, "A Literary Analysis of Tramatic Neurosis in Israeli Society: David Grossman's ''See Under: Love''", *Other Voices*, vol. 2.1.
* Institute for Translation of Hebrew Literature, David Grossman  
* Eli ESHED, "Is Naava Home? Naava's Not Home" נאווה בבית? נאווה לא בבית] 
* Grossman's speech at the Rabin Memorial November 4, 2006 http://www.haaretz.com/hasen/spages/784034.html 
* internationales literaturfestival berlin http://www.literaturfestival.com/bios1_3_6_989.html 
* 
*
Daron Acemoğlu

**Kamer Daron Acemoğlu** (; 3. septembar 1967 -) je tursko-američki ekonomist armenskog porijekla. Poznat je kao ko-autor knjige *[[Why Nations Fail]]* (zajedno sa politologom Jamesom A. Robinsonom, u kojoj je iznio tezu prema kojom ekonomski uspjeh neke zemlje ovisi prije svega o inkluzivnosti ekonomskih i političkih institucija, odnosno njenoj usklađenosti sa načelima moderne liberalne demokracije. Dobitnik je Nobelove nagrade za ekonomiju 2024. godine za studije o tome kako se institucije formiraju i utječu na prosperitet.

## Izvori

## Vanjske veze
* Home page 
* Who is Acemoglu  
* Presentation at World Bank  
* 
* "Prosperity is all about political institutions and politics" Interview with Daron Acemoglu by Luis Martin (April 30, 2012)
Moza bint Naser Al Misned

**Mozah bint Nasser Al Missned**, DBE (), kćer Nasser bin Abdullah Al Missneda je druga od tri supruge Hamad bin Halife Al Tanija, bivšeg emira Države Katar. Za Hamada, tadašnjeg prijestonasljednika, se udala 1977. godine, i sa njim imala pet sinova i dvije kćeri. Godine 1986. je diplomirala sociologiju na Katarskom univerzitetu. Istakla se humanitarnom djelatnošću, te je bila ključna ličnost u stvaranju katarskog Grada obrazovanja i Dječjeg programa Al Jazeere (današnji Jeem TV). Zbog toga se navodi kao jedna od medijski najeksponiranijih i najuticajnih vladarskih supruga u arapskom svijetu.

## Izvori

## Vanjske veze

*Official site of Her Highness Sheikha Moza bint Nasser
*Backstory: Qatar reformed by a modern marriage
Han Han

**Han Han** (23. septembar 1982 -) je kineski književnik, profesionalni vozač relija, pjevač i filmski režiser, poznat i kao najpopularniji bloger u Kini. Slavu je stekao 2000. godine romanom *[[Trostruka vrata (roman)|Trostruka vrata]]*, objavljenim kada je imao 18 godina. Smatra se jednim od najvećih i najuticajnijih kineskih celebrityja svoje generacije.

## Filmografija
* *[[The Continent (film)|The Continent]]* (2014)
* *[[Jian Bing Man]]* (2015)

## Literatura
* China Digital Times: Han Han page
* Han Han Digest: English translations of selected writings by the world's most popular blogger.
* Great Mysteries of the Most Talked-about Chinese Writer – Han Han 
*  韓寒  比「80後」更輕盈的標籤  Google translation
*  Han Han's famous quotations  Google translation
*   好萊塢“不倫男主角”鎖定韓寒 Google translation

## Vanjske veze

*  韓寒个人BLOG--two cold so warm（新浪网）
*  一个-韩寒 Official digital magazine 
*  韩寒非官方网站 
* 《三重门》 
* Asia Weekly (亚洲周刊): Interview with Han Han (韩寒) (Part 1) &ndash; China Digital Times
* Asia Weekly (亚洲周刊): Interview with Han Han (韩寒) ( Part 2) &ndash; China Digital Times
Willem Drees

**Willem Drees** (Amsterdam, 5. 7. 1886. – Hag, 14. 5. 1988) je bio istaknuti nizozemski političar, poznat po tome što je od 7. 8. 1948. do 22. 12. 1958. obavljao dužnost nizozemskog premijera.

## Vanjske veze

*  Willem Drees, na web-stranici www.biografischportaal.nl
Godefroid I od Leuvena

**Godefroid I** (njemački: *Gottfried*, nizozemski:*Godfried*),  o. 1060 - 25. januar 1139, zvani **Bradati**, **Hrabri** ili **the Veliki**, bio je zemaljski grof Brabanta, te grof Brisela i  Leuvena (Louvain) od 1095. do smrti, te vojvoda Donje Lorene (pod imenom **Godefroid VI** - njegov prethodnik Godefroy od Bouillona je bio prozvan **Godefroid V**) od 1106. do 1129. Također je bio i markgrof Antwerpena od 1106. do svoje smrti.

## Literatura
**Collins's Peerage of England*, ed. S.E. Brydges IX vols, London 1812.
*Académie royale de Belgique, *Biographie Nationale*, v. 7, Brussels, 1883.
Gustaf V od Švedske

**Gustaf V** kršten kao **Oscar Gustaf Adolf** (Stockholm, 16. jun 1858. - Stockholm, 29. oktobar 1950.), bio je švedski kralj od 1907. do svoje smrti 1950.

## Biografija
Gustaf je bio najstariji sin kralja Oscara II i Sofije od Nassaua, otac ga je vrlo rano proglasio vojvodom od Värmlanda, a nakon 1872. i prijestolonasljednikom, - 1881. se oženio Victoriom, kćerkom Velikog vojvode Friedricha I od Badena. 
Oca je na tronu naslijedio - 8. januara 1907.nakon njegove smrti.

Vladarski moto mu je bio *S narodom za domovinu* i sve u svemu iskazao se kao sposoban ustavni monarh  u periodu opće demokratizacije Švedske.

Za vrijeme Dvorske krize u februaru 1914. Gustav je stao na stranu snaga koje su tražile da Švedska ojača svoju odbranu i poveća izdatke za tu namjenu. Zbog tog je optužen da prekoračuje svoja ovlašćenja, ali kako je osigurao masivnu podršku za svoju inicijativu, bio je u poziciji da prisili liberalnu vladu - koja je smanjila izdatke za odbranu da podnese ostavku. Nakon tog je instalirao sebi naklonjenu konzervativnu vladu pod vodstvom Hjalmara Hammarskjolda.

Ali se nakon Prvog svjetskog rata morao pomiriti sa pozicijom ustavnog monarha nakon provedenih reformi 1917. i 1918. i jačanja uloge parlamenta i  vlade.

## Reference

## Vanjske veze

* ''Gustaf V'' na portalu Encyclopædia Britannica
Gustaf VI Adolf od Švedske

**Gustaf VI Adolf** kršten kao **Oscar Fredrik Wilhelm Olaf Gustaf Adolf** (Stockholm, 11. novembar 1882. - Helsingborg, 15. septembar 1973.), bio 
je švedski kralj od 1950. do svoje smrti 1973.

Gustaf Adolf bio je posljednji švedski monarh, koji je još imao neke ovlasti sve do 1971. kad su provedene brojne 
ustavne reforme.

## Biografija
Gustaf Adolf je bio najstariji sin (budućeg) kralja Gustafa V i Victorije od Badena, u vojsku je ušao 
1902. a 1932. je dogurao do čina generala.

Ipak je njegova prava ljubav bila i ostala arheologija sa kojom se upoznao još za vrijeme studija na Univerzitetu u Uppsali, 
pa je 1920-ih sudjelovao u arheološkim ekspedicijama po Grčkoj, Italiji i Cipru. 
Gustaf Adolf je također sudjelovao u iskapanjima po Švedskoj, o kojima je i pisao. Za života su ga smatrali za jednog od najboljih 
poznavaoca kineske keramike, jer je pored toga imao  jednu od najvećih svjetskih privatnih kolekcija
azijske keramike.

Ljubav prema arheologiji zadržao je i u dubokoj strarosti, sa 88 godina, sudjelovao je u iskapanjima etrurskih spomenika 
u Acquarossi pored Viterba.

Gustaf Adolf ženio se dva puta, prva žena princeza Margareta od Connaughta, umrla mu je 1920. Pa se 1923. oženio sa 
Louise Mountbatten, a u oktobru 1950. naslijedio je oca na tronu.

## Reference

## Vanjske veze

* ''Gustaf VI Adolf '' na portalu Encyclopædia Britannica
Lavoslav Singer

**Lavoslav Singer** (Bulinac, 1866 - Koncentracijski logor Auschwitz, 1942), austrougarski i jugoslavenski industrijalac koji je imao značajan utjecaj na razvitak Bjelovara. Ubijen je za vrijeme Holokausta.

## Biografija
Lavoslav Singer je rođen 1866 godine u selu Bulinac za vrijeme Austrijskog Carstva. Potječe iz židovske porodice Josipa (Yosef) Singera. Školovan je u najboljim poslovnim školama Austrijskog Carstva. Nakon školovanja bio je uključen u industrijsku revoluciju koja je dovela do izgradnje i razvitka tvornica u Bjelovaru. Bio je suradnik i ravnatelj u više poduzeća, dok i sam nije postao industrijalac. Lavoslav je utjecao na razvoj mlinarske industrije u Bjelovaru, ali i na razvoj ugljenika, vađenje šljunka iz Drave i njegova otpremanja prema velikim gradovima kao iznimno kvalitetnog, a bio je zainteresiran i za vađenje zlata iz Drave. Zahvaljujući Lavoslavu Singeru bjelovarski kraj je bio jedan od najvećih izvoznika brašna u srednju Europu i ravnatelj bjelovarskog paromlina. Zalaganjem Lavoslava najglasovitije bjelovarsko svratište "K zviezdi" je bilo uređeno i pretvoreno u dioničko društvo. Osnutkom Hrvatsko obrtničko-trgovačke banke, 1906 godine, postavljen je za njena predsjednika. Lavoslav nije poznavao gradske granice i djelovao je ondje gdje je mogao ostvariti profit. Osobito je nastojao preuzeti poslovanje mnogih vodenica na Dravi. Lavoslav je bio jedan od vodećih financijera i predstavnik koncesionara koji su izgradili prugu Bjelovar-Garešnica/Grubišno Polje. Također je bio jedan od najbogatijih građana Bjelovara. Bio je oženjen za Amaliju (Herenshtein) Singer. Kao Židovi, Lavoslav i Amalija su tokom Drugog svjetskog rata i Nezavisne Države Hrvatske (NDH) bili prisiljeni nositi žutu Davidovu zvijezdu na svojoj odjeći. 1942 oboje su bili uhapšeni od strane ustaša i deportirani vlakom u koncentracijski logor Auschwitz gdje su odmah po dolasku bili ubijeni u plinskim komorama. Lavoslav je imao 76 godina.

## Zanimljivosti
Lavoslav Singer je 1926 bio naveden među 100 najutjecajnih ljudi Kraljevine Srba, Hrvata i Slovenaca u knjizi Miodraga Savkovića pod naslovom "*Zbirka portreta i biografija znamenitih ljudi kraljevstva Srba, Hrvata i Slovenaca*".

## Reference

## Literatura
*
Dani Rodrik

**Dani Rodrik** (14. august 1957 -) je turski ekonomist, koji trenutno predaje međunarodnu političku ekonomiju na Kennedyjevom fakultetu uprave Harvardskog univerziteta. Napisao je nekoliko knjiga u kojima se bavio međunarodnom ekonomijom, ekonomskim razvojem i političkom ekonomijom, a poseban interes je iskazao za definiciju dobre ekonomske politike, odnosno odgovor na pitanje zašto su neke zemlje ekonomski uspješnije od drugih. Najpoznatije djelo mu je *Has Globalization Gone Too Far?* iz 1997. godine u kome je kritizirao ekonomsku globalizaciju, odnosno ustvrdio kako ona stvara napetosti unutar društava i među različitim zemljama, odnosno kako potkopava socijalnu politiku nezavisnih država.

## Izabrana djela
* 
* 
* 
* 
* 
* 
* 

## Vanjske veze

* Who's Dani Rodrik 
* Dani Rodrik's home page
* Dani Rodrik's latest research
* Dani Rodrik's weblog
* "Roads to Prosperity"  Dani Rodrik's op/ed column for Project Syndicate
*
Standardni pištolj

**Stanardni** ili, rjeđe, **službeni pištolj** je izraz koji se koristi za pištolj, odnosno model pištolja koje je neka država, odnosno vojska, paravojna formacija, policijska agencija ili zaštitarska služba odabrala kao standardno oružje za neposrednu samoobranu svojih pripadnika. U vojskama pištolj kao glavno oružje nose oficiri, rjeđe podoficiri, te pripadnici pozadinskih jedinica, a još rjeđe specijalnih jedinica; u civilu ga kao glavno oružje koriste pripadnici temeljne policije.

Iako su se pištolji koristili kao sredstvo za samoobranu tokom nekoliko vijekova, karakterizirao ih je nedostatak standardizacije, a što se promijenilo tek u 19. vijeku kada su uvedeni revolveri, odnosno metalurgija dovoljno napredovala da se proizvodi standardizirana municija. Tokom 20. vijeka su revolvere kao standardno pištoljsko oružje počeli potiskivati poluautomatski pištolji.

## Literatura

* *Howdah To High Power* (2002) Maze, Robert J, Excalibur Publications, Tucson AZ (USA) 
* *Small Arms Identification Series No. 9: .455 Pistol, Revolver No 1 Mk VI* (1997) Skennerton, Ian, Arms & Militaria Press, Gold Coast QLD (Australia), 
* *.380 Enfield Revolver No 2* (1993) Stamps, Mark and Skennerton, Ian, Greenhill Books, London (UK) 
* *1942 Basic Manual of Military Small Arms (Facsimile Edition)*, Smith, W.H.B, Stackpole Books, Harrisburg PA (USA),
Standardna puška

**Standardna puška**, rjeđe **vojnička** ili **službena puška** je izraz koji se koristi za pušku koja služi kao glavno oružje redovnih pješadijskih ili, općenito, borbenih jedinica u nekoj vojsci ili oružanim snagama. Pod time se u pravilu podrazumijeva oružje kojim je opremljen najveći dio ljudstva, odnosno kome je prilagođena taktika, municija i obuka.

Većina standardnih pušaka u današnjem svijetu su automatske, jurišne puške.
Carl XVI Gustaf od Švedske

**Carl XVI Gustaf** kršten kao **Carl Gustaf Folke Hubertus** (Stockholm, 30. april 1946. - ), je švedski kralj od 1973. do donašnjeg dana.

## Biografija
Carl Gustaf rođen je kao sin jedinac princa - Gustafa Adolfa, vojvode od Västerbottena, koji je i sam bio najstariji sin kralja Gustafa VI Adolfa (poginuo u padu aviona 1947.), Zbog tog je Carl Gustaf  proglašen prijestolonasljednikom - 1950. kad je njegov djed stupio na švedski tron.

Studirao je po vojnim školama na Univerzitetu u Uppsali i Francuskoj, a od 1968. radi kao mornarički oficir.

Tri godine nakon stupanja na tron, točnije 1976. se oženio sa Silvijom Sommerlath, sa kojom je izrodio troje djece; Victoriju (1977.), Carla Philipa (1979.) i Madeleinu (1982.)

Carl Gustaf je stupio na švedski tron u vrijeme kad se monarhija radikalno promijenila. Prema ustavu od prije 1975. - kralj je imao barem formalno neku ulogu u vladanju. On je predsjedao Državnim savjetom, potpisivao vladine odluke, zapovijedao vojskom i imenovao mandatara da formira novu vladu nakon ostavke vlade.

Novim ustavnim odredbama, donesenim 1973., koji su stupili na snagu 1. januara 1975., monarh je razriješen od svih tih dužnosti, postavši
isključivo simbolična funkcija.

## Reference

## Vanjske veze

* ''Carl XVI Gustaf'' na portalu Encyclopædia Britannica